Man skuldig ná groep e-posadresse steel | Nuus24
Newark, New Jersey – 'n New Yorkse man is daaraan skuldig bevind dat hy onwettig toegang verkry het tot die diensverskaffer AT&T se bedieners en meer as 120 000 e-posadresse van iPad-gebruikers, insluitend dié van die filmbaas Harvey Weinstein, gesteel het.Andrew Auernheimer is in 'n federale hof in Newark, New Jersey verhoor. Hy is verlede jaar in hegtenis geneem en aangekla van identiteitsdiefstal en sameswering om ongemagtigde toegang tot rekenaars te verkry. Elke aanklag dra 'n maksimumvonnis van vyf jaar.Staatsaanklaers het gesê Auernheimer was deel van 'n aanlyngroep wat AT&T oorreed het om e-posadresse bekend te maak. Van die e-posadresse wat bekend gemaak is, is dié van Michael Bloomberg, burgemeester van New York en Rahm Emanuel, Chicago se burgemeester.Die groep het toe die e-posadresse met die webwerf Gawker gedeel.'n Man van San Francisco het verlede jaar skuldig gepleit in verband met die voorval.– Volg Nuus24 op Twitter
Lees meer oor: misdaad | tegnologie VOLGENDE OP NUUS24X